מושל אלסקה

מושל אלסקה (באנגלית: Governor of Alaska) הוא המושל וראש הרשות המבצעת של מדינת אלסקה שבארצות הברית. המושל הוא גם המפקד העליון של הכוחות המזוינים של המדינה.

11 גברים ואישה אחת כיהנו עד כה כמושלי אלסקה ב-14 תקופות כהונה נפרדות מאז התקבלה אלסקה כמדינה בארצות הברית ב-1959, זאת בנוסף למעל 30 מושלים אזרחיים וצבאיים שכיהנו בה כאשר עוד הייתה טריטוריה. רק שניים מבין מושלי אלסקה, ויליאם איגן וביל ווקר, נולדו בה. שני מושלים, איגן ווולי היקל, נבחרו לשתי תקופות כהונה בלתי רצופות. היקל גם בולט כמקרה יוצא דופן של מושל שנבחר מטעם מפלגה שלישית, "מפלגת העצמאות של אלסקה". המושל שמשך כהונתו הייתה הארוכה ביותר היה איגן, שנבחר בשלוש מערכות בחירות וכיהן כמעט 12 שנים.

מושל אלסקה הנוכחי הוא מייק דאנליבי, שהושבע לתפקידו ב-3 בדצמבר 2018.
היסטוריה
אלסקה נרכשה על ידי ארצות הברית מידי האימפריה הרוסית ב-1867, כשההעברה הרשמית התבצעה ב-18 באוקטובר אותה שנה, תאריך שעד היום נחגג באלסקה כיום אלסקה. לפני כן היא הייתה קרויה אמריקה הרוסית או אלסקה הרוסית, ומשלו בה מושלים ומנהלים כלליים של החברה הרוסית-אמריקאית.

אזור עצום זה נקרא בתחילה "מחלקת אלסקה" (Department of Alaska), תחת שיפוטה של מחלקת המלחמה של ארצות הברית, והוא נוהל על ידי צבא ארצות הברית עד 1877, כאשר נסוג הצבא מאלסקה. לאחר מכן הועברה השליטה על המחלקה למחלקת האוצר, כאשר גובה המכס היה הפקיד הפדרלי בעל הדרגה הגבוהה ביותר בטריטוריה. ב-1879 עברה השליטה על מחלקת אלסקה לידי צי ארצות הברית.

ב-17 במאי 1884 שונה שמה של מחלקת אלסקה ל"מחוז אלסקה" (District of Alaska), טריטוריה מאוגדת אך לא מאורגנת עם ממשלה אזרחית. המושל היה ממונה על ידי נשיא ארצות הברית.

ב-24 באוגוסט 1912 הפכה אלסקה לטריטוריה מאורגנת. מושלי הטריטוריה המשיכו להיות ממונים על ידי הנשיא.

ב-3 בינואר 1959 התקבלה אלסקה כמדינה בארצות הברית.

חוקת אלסקה קובעת שהבחירות למשרת המושל ולמשרת סגן המושל מתקיימות אחת לארבע שנים, כאשר השניים מתמודדים באותו פתק הצבעה. תקופת כהונת המושל וסגנו מתחילה ביום שני הראשון של חודש דצמבר שלאחר הבחירות. המושלים רשאים להתמודד לתקופת כהונה רצופה נוספת אחת בלבד. בחירה לתקופת כהונה שלישית אפשרית רק לאחר המתנה של תקופת כהונה אחת. במקרה של התפנות משרת המושל, סגן המושל מושבע כמושל במקומו. החוקה המקורית של 1956 הגדירה את תפקיד מזכיר המדינה, שמבחינה תפקודית הייתה זהה לזו של סגן המושל. ב-1970 שונה שם המשרה לסגן המושל.

מושלי אלסקה לדורותיהם
 מס' תמונה שם   תחילת כהונה סיום כהונה מפלגה בחירות סגן המושל/מזכיר המדינה 1 מרכז|100px ויליאם איגן   3 בינואר 1959 5 בדצמבר 1966  1958  1962 יו וייד 2 מרכז|100px וולי היקל   5 בדצמבר 1966 29 בינואר 1969    1966 קית' הארווי מילר 3 מרכז|100px קית' הארווי מילר   29 בינואר 1969 7 בדצמבר 1970   רוברט וורד (1) מרכז|100px ויליאם איגן   7 בדצמבר 1970 2 בדצמבר 1974  1970 הנרי בוצ'ר 4 מרכז|100px ג'יי המונד   2 בדצמבר 1974 6 בדצמבר 1982  1974  1978 לואל תומאס  טרי מילר 5 מרכז|100px ביל שפילד   6 בדצמבר 1982 1 בדצמבר 1986  1982 סטיב מק'אלפין 6 מרכז|100px סטיב קופר   1 בדצמבר 1986 3 בדצמבר 1990  1986 סטיב מק'אלפין (2) מרכז|100px וולי היקל   3 בדצמבר 1990 5 בדצמבר 1994  1990 ג'ק קוגהיל 7 מרכז|100px טוני נולס   5 בדצמבר 1994 2 בדצמבר 2002  1994  1998 פראן אולמר 8 מרכז|100px פרנק מרקאוסקי   2 בדצמבר 2002 4 בדצמבר 2006  2002 לורן לימן 9 מרכז|100px שרה פיילין   4 בדצמבר 2006 26 ביולי 2009    2006 שון פרנל 10 מרכז|100px שון פרנל   26 ביולי 2009 1 בדצמבר 2014  2010 קרייג קמפבל  מיד טרידוול 11 מרכז|100px ביל ווקר   1 בדצמבר 2014 3 בדצמבר 2018  2014 ביירון מלוט  ולרי דייווידסון 12 מרכז|100px מייק דאנליבי   3 בדצמבר 2018 מכהן  2018 קווין מאייר

קישורים חיצוניים



ביאורים

הערות שוליים

*